ביקורופא

ביקורופא היא חברה פרטית המפעילה מרכזי רפואה מתקדמים, המעניקים שירותי רפואה פרטית למקרים דחופים לכל קופות החולים בישראל. ישנים 23 מרכזים בפריסה ארצית בכל רחבי הארץ מהצפון ועד לדרום<ref>[https://www.bikurofe.co.il/מוקדי-רפואה-דחופה/ מוקדי רפואה דחופה אתר ביקורופא]</ref>. מרכזי הרפואה מטפלים במגוון תחומים: טראומות גופניות (חבלות וחתכים שונים) וכן במחלות שאינן דורשות אשפוז. בכך, מפחיתות מרפאות ביקורופא את העומס על חדרי המיון השונים ברחבי הארץ, ואף מחליפות את מרפאות קופות החולים ומקלות את העומס גם עליהן<ref>היאלי יעקבי־הנדלסמן, [https://www.israelhayom.co.il/article/518073 ערים לכל מחלה: השירותים הרפואיים שלא מכבים אורות], באתר ישראל היום, בתאריך 27 בנובמבר 2017</ref><ref>[https://www.le-la.co.il/ביקור-רופא/ ביקור רופא וביקור חולים] אתר שירותי בריאות ישראל</ref>. כמו כן, מאפשרות המרפאות ביצוע של בדיקות קורונה מהירות ובדיקות PCR. ביקורופא מעניקה שירותי רפואה לציבור הפרטי, כולל לחברות ולארגונים גדולים וכן למגזר המוסדי הכולל את חברי קופות החולים, חברות הביטוח השונות וצה״ל.

==היסטוריה==
רשת ביקורופא בע"מ הוקמה בשנת 1993 כחברה פרטית למתן שירותי רפואה ראשונית דחופה לכלל האוכלוסייה בישראל. במאי 2000 החברה תכננה לגייס כחמישה מיליון דולר באמצעות הנפקת מניותיה בבורסה בתל אביב, הנפקה שלא יצאה אל הפועל בסופו של דבר. ב-2001 החברה החזיקה ב-15 מרפאות ברחבי ישראל, ונמכרה לחברת השירותים הרפואיים שח״ל תמורת 7.8 מיליון דולר, בבעלותה הייתה עד שנת 2005. בשנת 2005, רשת ביקורופא מנתה 19 מרפאות ברחבי הארץ, ונמכרה לחברת האחזקות IEL בבעלותו של מורטון מנדל. כיום, רשת ביקורופא מעסיקה כ-1000 עובדים, מתוכם כ-350 רופאים, והשאר אחיות מוסמכות, טכנאי רנטגן, מזכירות רפואיות ועובדים מקצועיים נוספים, ומספקת מענה ליותר ממיליון מטופלים בשנה. מנכ"ל החברה היא רו"ח עו"ד רנית רנד סרוקה. סמנכ"ל הרפואה של החברה הוא ד"ר דוד מוסינזון.

בשנים האחרונות הרחיבה חברת ביקורופא את פעילותה והיא מציעה שירותים נוספים כמו רופא עד הבית, רופא אונליין, שירותי הוספיס בית, אשפוז בית ועוד.
ביקורופא אף פיתחה אפליקציה ייעודית למטופליה, בשם ביקורופא LIVE, המאפשרת ייעוץ מרופאים מומחים שונים בכל זמן ומכל מקום בעולם<ref>[https://www.pc.co.il/news/207422/ רופא בכיס: ביקורופא Live – אפליקציה רפואית חדשה בישראל], באתר PC, 18 ביוני 2016</ref>. ביקורופא אף משתפת פעולה עם רשת סופר פארם ודואגת להעברת המרשמים באמצעות המערכת הממוחשבת.

===שירותי הרשת===
ביקורופא מפעילה 30 מרפאות בישראל מהצפון ועד לדרום.

החברה נותנת שירותי רפואה המתחלקים ל:
* שירותי רפואה למגזר המוסדי: חברי קופות החולים, חברות הביטוח וצה"ל.
* ובמגזר הפרטי לכלל שאר הציבור, כולל חברות וארגונים גדולים.

==ביקורופא וצה"ל==
ביקורופא מוסמכת על ידי משרד הביטחון וצה״ל להעניק שירות רפואי לכלל חיילי צה״ל בשירות חובה, בקבע ובמילואים, כתחליף למרפאות קצין העיר. השירותים במרפאות מוענקים על ידי צוות רופאים באמצעות מכשור רפואי מתקדם ועל פי ההנחיות של משרד הביטחון וצה״ל. במסגרת ההסכם, מעניקה החברה טיפול רפואי דחוף לחיילי צה״ל<ref>[https://www.bikurofe.co.il/מרפאות-חיילים/ ביקור רופא מרפאות חיילים] אתר ביקורופא</ref>. רשת ביקורופא מפעילה מרפאות לשירות החיילים בפריסה ארצית ובמשך כל ימות השבוע<ref>[https://hadera.mynet.co.il/harish_news/article/m_328221 "ביקור רופא" חדרה הרחיבה את שעות הפעילות במרפאה בעיר], באתר מיינט חדרה בתאריך 26 בנובמבר 2018</ref><ref>[https://www.idf.il/אתרי-יחידות/חיל-הרפואה/כל-הכתבות/2018/סניפי-מרפאות-ביקורופא-נוספים-ייפתחו-לאורך-השבת/ סניפי מרפאות ביקורופא נוספים ייפתחו לאורך השבת], באתר צה"ל חדרה בתאריך 01 באוגוסט 2018</ref><ref>[https://megafon-news.co.il/asys/archives/320673 סניף נוסף של "ביקור רופא" יפתח בצפון עבור חיילי צה"ל], באתר מגפון בתאריך 25 במאי 2020</ref><ref>[https://www.b7net.co.il/קהילה/303463 בשורה לחיילי באר שבע: לראשונה ביקורופא גם בשבת], באתר באר שבע נט, 3 ביולי 2018</ref>. במסגרת שדרוג מערך הרפואה הצבאי, צה״ל מאפשר לחייליו אף להשתמש באפליקציה של ביקורופא לצורך קבלת ימי מחלה והיוועצות עם רופאים מומחים מרחוק.

==קישורים חיצוניים==
* 

* 
* 

==הערות שוליים==

קטגוריה:ארגוני רפואת חירום בישראל
קטגוריה:חברות שירותי רפואה ישראליות
קטגוריה:ישראל: חברות שהוקמו ב-1993